Estratexia

A estratexia é un plan a longo prazo sobre o que facer para acadar un determinado obxectivo.  

 Terminoloxía 
Hoxe en día, a palabra "estratexia" é de uso común en diversos contextos, incluíndo o ámbito empresarial, deportivo, educativo e moitos outros. A xente pode falar de "estratexia empresarial" para referirse aos plans e accións deseñados para alcanzar obxectivos comerciais específicos. Tamén se utiliza en contextos como a "estratexia de mercado", "estratexia de xogo", "estratexia de busca" ou "estratexia de aprendizaxe". Con todo, o significado orixinal remite ao que hoxe se chama "estratexia militar".

 Etimoloxía 
A palabra "estratexia" vén do grego antigo στρατηγία (*strategia*), que significa "a arte de dirixir exércitos". Esta palabra está formada por:

 στρατός (*stratós*): que significa "exército".
 ἄγω (*ago*): que significa acción de "dirixir".
 O sufixo -ια (*-ia*): usado para crear substantivos abstractos que expresan unha relación á palabra anterior.

O termo foi empregado inicialmente no contexto militar para referirse ao papel do líder máis importante que tomaba todas as grandes decisións para o exército, é dicir, o máximo xeneral dun país. A palabra "estrataxema" provén da mesma raíz, e ambas da raíz protoindoeuropea *ster- que significa expansión ou expandirse.

 Historia 
A palabra "estratexia" foi introducida na teoría militar europea ao redor do século XVIII. Count Guibert, un pensador militar francés, utilizou o termo "La Strategique" en 1799 para describir a "ciencia da guerra", e a partir de aí o seu uso espallouse rapidamente desde o século XIX a outros contextos.

 Estratexia e tácticas 
miniatura|Documento sobre a estratexia do "Grupo de Usuários Wiki Movimento Brasil" en castelán.
O dicionario da RAG distingue entre as acepcións derivadas do termo de orixe militar, en que se confrontan os significados de estratexia e táctica, e o seu uso metafórico. A estratexia é a arte de coordinar todos os elementos que inciden no desenvolvemento dun evento (orixinalmente referido a unha guerra ou na prevención dun conflito), e refírese tamén a proxectos de accións coordinadas para acadar un obxectivo a longo prazo, mentres que a táctica se centra en accións específicas e métodos concretos empregados para alcanzar obxectivos a curto prazo dentro da estratexia xeral. En resumo, a estratexia establece "que" se quere acadar e a táctica define "como" se vai acadar.

Cando se fala do futuro próximo, a xente adoita usar a palabra táctica. O teórico militar Carl von Clausewitz dixo que "a táctica é a arte de usar tropas na batalla; a estratexia é a arte de usar as batallas para gañar a guerra".Michiko Phifer, A Handbook of Military Strategy and Tactics (New Delhi: Vij Books India Private Limited, 2012), p. 1 

A distinción entre estratexia e táctica aplícase a calquera planificación que se poida facer contra un opoñente. A estratexia é o que pretendemos facer en liñas xerais para alcanzar o noso obxectivo ou obxectivo a longo prazo. A táctica son os pasos detallados que se usan a medida que o noso opoñente se opón ao noso progreso. Por este motivo, as tácticas son a curta escala e fáciles de cambiar. A estratexia, en cambio, cámbiase o menos posíbel. Pode ser que o noso obxectivo simplemente non se poida alcanzar. Nese caso, procédese a buscar un novo obxectivo e unha estratexia nova ou axustada. Moitas veces, na guerra, no xadrez ou nos negocios, aínda se usan aproximadamente as mesmas tácticas para chegar a un obxectivo diferente. 

A negociación é outra área onde a distinción entre estratexia e táctica é especialmente clara.Schelling, Thomas C.1960. The strategy of conflict. Harvard University Press, especially chapter 2: An essay on bargaining.

 Notas 

 Véxase tamén 

 Teoría de xogos 

 Bibliografía 

 Clausewitz, Carl von. 1989. On War, tradución ao inglés Michael Howard e Peter Paret. Princeton, NJ: Princeton Univ. Press.
 Gray, Colin S. 1999. Modern Strategy. Oxford: Oxford Univ. Press.
 Liddell Hart, Basil. H. 1967. Strategy. Nova York: Praeger.
 Luttwak, Edward. 2001. Strategy: the logic of war and peace. Cambridge, MA: Belknap Press.
 Sun Tzu. 1963. The Art of War. trans. Samuel B. Griffith. Oxford: Oxford Univ. Press.
 Watson, John 1998. Secrets of modern chess strategy: advances since Nimzowitsch. Gambit, Londres

Categoría:Xogos
Categoría:Forzas armadas